**Subject**

Ανακοίνωση προς Σπουδαστές: Ένα Πρόγραμμα Καινοτομίας για innovators του ΔΠΘ

**Body**

Αγαπητοί Σπουδαστές,

Ο **Κόμβος Καινοτομίας του Δημοκρίτειου Πανεπιστημίου Θράκης** ανακοινώνει το πρόγραμμα **[DUTh Innovation Generator](https://innovation.duth.gr/duth-innovation-generator/)** και προσκαλεί τους σπουδαστές να ενημερωθούν για αυτό μέσα από τα **Open Days** του.

Το πρόγραμμα απευθύνεται στα μέλη του Πανεπιστημίου με στόχο να **αναπτύξουν καινοτόμες ιδέες** και να κάνουν τα πρώτα τους βήματα στην **νεοφυή** **επιχειρηματικότητα**. Σκοπός του προγράμματος είναι η **γέννηση και** η **ανάπτυξη καινοτόμων ιδεών** σε **3+1 θεματικές ενότητες** από ομάδες **φοιτητών/-τριών** και **ερευνητών/-τριών** του Πανεπιστημίου και η καλλιέργεια επιχειρηματικών δεξιοτήτων μέσα από **Bootcamp** **Trainings** και **Mentoring** **Sessions** με εξειδικευμένους Startup Analysts.

**Γιατί να συμμετάσχετε;**

* **Δημιουργία Ιδεών**: Προσδιορισμός τεχνολογικών προκλήσεων και καινοτόμων λύσεων.
* **Επιχειρηματική Κατάρτιση**: Πρόσβαση σε εκπαιδευτικό υλικό, επιχειρηματικά εργαλεία, και σε σεμινάρια για θέματα καινοτομίας και νεοφυούς επιχειρηματικότητας.
* **Συμβουλευτική**: Υποστήριξη στη διαμόρφωση της ιδέας και την ανάπτυξή της από έμπειρους Startup Analysts, και παρακολούθηση της πορείας της ομάδας σας.
* **Καλλιέργεια δεξιοτήτων**: Ανάπτυξη επιχειρηματικών δεξιοτήτων και βελτίωση της ιδέας σας.
* **Διασύνδεση**: Παρουσίαση της επιχειρηματικής ιδέας και γνωριμία με εκπροσώπους της αγοράς, startuppers και στελέχη της Επιστημονικής Επιτροπής του Προγράμματος.
* **Έπαθλα**: Πρόσβαση σε επιπλέον προνόμια και δυνατότητα συμμετοχής σε Πρόγραμμα Επιχειρηματικής Ωρίμανσης «Venture Builder» για την ίδρυση startup για τις καλύτερες ομάδες.

Το **DUTh Innovation Generator** ξεκινά με τα [**Open Days**](https://www.eventbrite.com/e/1249186704059?aff=oddtdtcreator) **σε κάθε πόλη** του Πανεπιστημίου **από τις 10 έως τις 14 Μαρτίου** όπου μπορείτε να **μάθετε περισσότερα για το Πρόγραμμα**, τις **σύγχρονες τεχνολογικές προκλήσεις** στον κλάδο σας και να **γνωρίσετε Startup Founders & Experts** που θα σας καθοδηγήσουν στην μετέπειτα ανάπτυξη της ιδέας σας στις θεματικές:

* **Αγροτεχνολογία & Τρόφιμα** (AgriTech & FoodTech)
* **Επιστήμες της Υγείας** (Biotech / HealthTech)
* **Περιβάλλον & Ενέργεια** (GreenTech)
* **Ανοιχτή Θεματική** (Open for Ideas)

**Το πρόγραμμα**

* **Κομοτηνή**: 10/03 και ώρες 11:00 – 13:00, Κεντρικό Αμφιθέατρο Πανεπιστημιούπολης
* **Αλεξανδρούπολη**: 11/03 και ώρες 11:00 – 13:00, Αμφιθέατρο Ιατρικής - Δραγάνα
* **Ορεστιάδα**: 12/03 και ώρες 11:00 – 13:00, Αμφιθέατρο Κοσμάς Σίδερης, Τμήμα Δασολογίας και Διαχείρισης Περιβάλλοντος και Φυσικών Πόρων
* **Ξάνθη**: 13/03 και ώρες 10:00 – 12:00, Αμφιθέατρο 1 Τμήμα Πολιτικών Μηχανικών, Πανεπιστημιούπολη Κιμμέρια
* **Καβάλα**: 14/03 και ώρες 10:00 – 12:00, Κεντρικό Αμφιθέατρο Πανεπιστημιούπολης
* **Δράμα**: 14/03 και ώρες 15:00 – 17:00, Κεντρικό Αμφιθέατρο Τμήματος Δασολογίας και Φυσικού Περιβάλλοντος

**Κλείστε την θέση σας δωρεάν εδώ** (έως 10/03): <https://www.eventbrite.com/e/duth-innovation-generator-open-days-tickets-1249186704059?aff=oddtdtcreator>

**Δήλωση συμμετοχής στο Πρόγραμμα** **έως 26 Μαρτίου** (**ατομικά ή ομαδικά**) [μέσω της πλατφόρμας](https://duth.mantisims.gr/open-calls/).

Περισσότερες πληροφορίες για το Πρόγραμμα: <https://innovation.duth.gr/duth-innovation-generator/>.

Το Πρόγραμμα Καινοτομίας, συνδιοργανώνεται με την Mantis Beyond Innovation, που θα αναλάβει την παροχή εξειδικευμένων συμβούλων για την **επιχειρηματική κατάρτιση** των συμμετεχόντων, την **επιχειρηματική επιτάχυνση ερευνητικών αποτελεσμάτων** και την προετοιμασία για χρηματοδοτικά εργαλεία.

Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης - NextGenerationEU.